
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
SERVICIUL BENEFICII SOCIALE

,,În slujba oamenilor”


Nr.
                                            R A P O R T   D E   S P E C I A L I T A T E  
pentru promovarea Hotărârii Consiliului Local al Municipiului Timişoara privind planul de lucrări
de interes local pentru repartizarea orelor de muncă prestate de beneficiarii de ajutor social
și de părinții care nu contribuie la întreținerea copilului  aflat în plasament,
din Municipiul Timişoara, pentru anul 2018

Având în vedere expunerea de motive nr.                                   a  Primarului Municipiului Timişoara  Proiectul de hotărâre privind planul de lucrări de interes local pentru repartizarea orelor de muncă prestate de beneficiarii de ajutor social și de părinții care nu contribuie la întreținerea copilului  aflat în plasament, din Municipiul Timişoara, pentru anul 2018, prin care se propune repartizarea orelor de muncă prestate de beneficiarii de ajutor social și de părinții care nu contribuie la întreținerea copilului  aflat în plasament,

Facem următoarele precizări:

             Art. 6 alin. 2 din Legea 416/2001 privind venitul minim garantat,actualizată, prevede: „ Pentru sumele acordate ca ajutor social, conform prevederilor prezentei legi, una dintre persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.” 

            Conform art.67 alin.(2) și (3) din Legea nr.272/2004 privind protecția  și promovarea drepturilor copilului, republicată, se prevede:” (2) Dacă  plata contribuţiei la întreţinerea copilului nu este posibilă, instanţa obligă  părintele apt de muncă să presteze între 20 şi 40 de ore lunar pentru fiecare copil, acţiuni sau lucrări de interes local, pe durata aplicării măsurii de protecţie specială, pe raza administrativ‐teritorială în care are domiciliul sau reşedinţa.     

(3) Acţiunile şi lucrările prevăzute la alin. (2) sunt incluse în planul de acţiuni sau lucrări de interes local, întocmit conform dispoziţiilor legale în vigoare.”

              Conform art. 6 alin. 7 din Legea nr. 416/2001, modificat prin pct.2 din Legea nr.276/2010, începând cu data de 01.01.2011, „ Primarii au obligaţia să întocmească un plan de acţiuni sau de lucrări de interes local pentru repartizarea orelor de muncă prevăzute la alin. 2, să ţină evidenţa efectuării acestor ore şi să asigure instructajul privind normele de tehnică a securităţii muncii pentru toate persoanele care prestează acţiuni ori lucrări de interes local.

              Planul de acţiuni sau de lucrări se aprobă anual prin hotărâre a consiliului local. În funcţie de solicitările venite din partea instituţiilor partenere în organizarea şi evidenţa orelor de muncă, planul de acţiuni sau de lucrări de interes local poate fi actualizat pe parcursul anului şi aprobat prin hotărâre a consiliului local.” 

 Până în prezent efectuarea orelor de muncă a persoanelor apte de muncă din familiile beneficiare de ajutor social și de părinții care nu contribuie la întreținerea copilului  aflat în plasament ,  s-a făcut în baza HCLMT nr. 33/25.01.2017.

 Planul de acţiuni şi lucrări de interes local a fost întocmit în colaborare cu S.C. Horticultura S.A. , cu S.C. Pieţe S.A, cu Căminul pentru  persoane vârstnice ” Inocențiu M. Klein”, Centrul pentru Persoane fără adăpost ” Sfântul Francisc” și Centrul de recuperare pentru copii cu dizabilități ”Podul Lung” şi este prezentat în anexă. 

Având în vedere prevederile legale expuse în prezentul raport, apreciem că Proiectul de Hotărâre privind privind planul de lucrări de interes local pentru repartizarea orelor de muncă prestate de beneficiarii de ajutor social și de părinții care nu contribuie la întreținerea copilului  aflat în plasament, din Municipiul Timişoara, pentru anul 2018, îndeplineşte condiţiile pentru a fi supus dezbaterii şi aprobării plenului Consiliului Local.

